10 best przedppkoj images on Pinterest | Bedroom, Hall and Apartments
Marble Tile FlooringMarble WoodMarble StairsWhite StairsMarble ColumnsCarrara MarbleStaircase IdeasTimber StaircaseOak StairsForward Bruide let op! Diaan Daniels gee raad oor jou huweliksvoorwaardekontrak
JY LEES NOU Bruide let op! Diaan Daniels gee raad oor jou huweliksvoorwaardekontrak
Die Koektannie gee raad: Kwashaalkoeke in net 5 stappe
Deur Diaan Daniels
07 Julie 2017
Jou droom-trourokwenke en –raad deur Diaan Daniels .
Jou bruilof is gereël, wittebrood en natuurlik jou trouklere. Het jy dalk iets vergeet? Die belangrikste kontrak van jou lewe is jou huweliksvoorwaardekontrak. Ek het met die prokureur Etienne Bedeker gesels oor wat die beste opsie is om jul toekoms as getroude paartjie op die regte manier te begin.
Shannon en Ashley op hul troudag in Thailand met ’n foto wat boekdele spreek oor vertroue. Fotograaf: Sheldon Evans
Wat beteken binne gemeenskap van goedere?
• Indien jy trou sonder ’n huweliksvoorwaardekontrak, is julle outomaties getroud binne gemeenskap van goedere. Dit beteken dat jou bates en laste en dié van jou gade een boedel vorm.
• Indien jy gesekwestreer sou word, sal jou gade outomaties ook gesekwestreer word. As die balju jou bates in eksekusie verkoop as gevolg van slegte skuld, sal jou gade se eiendom outomaties ook verkoop word.
Wat beteken buite gemeenskap van goedere?
• Dit beteken jou bates is joune en jou gade se bates is syne of hare, en die skuldeisers kan nie op mekaar se bates beslag lê nie.
1. Sonder die aanwasbedeling
Dit beteken dat die partye finansieel onafhanklik van mekaar is.
2. Met die aanwasbedeling
Hierdie kontrak het dieselfde effek gedurende die huwelik. Die partye is finansieel onafhanklik van mekaar.
Elke party se netto beginwaarde word bereken vanaf die huweliksdatum. Hierdie beginwaarde word afgetrek van die netto eindwaarde met afsterwe of egskeiding. Die individu met die hoogste aanwasbedeling moet die een met die laagste aanwasbedelling 50% van die verskil tussen die aanwasbedeling betaal.
Uitsluitings van die aanwas
• Elke paartjie kan besluit om sekere bates uit te sluit van die aanwas, soos byvoorbeeld pensioen of aandele in 'n maatskappy. Ongelukkig sluit dit nie jou skoonma in nie!
Etienne was so gaaf om al ons Huisgenoot-lesers wat hierdie blog lees, ’n spesiale prys te bied. Dis geldig tot einde Januarie 2018 om jul huweliksvoorwaardekontrak – indien julle nog niks opgestel het nie – vir net R1 200 te laat opstel asook ’n gratis testament. Hy raai alle voornemende bruidspaartjies aan om hierdie kontrak minstens drie maande voor hul troudatum af te handel. Gaan na sy webtuiste www.etiennebedeker.co.za
Ek weet ons het vandag ernstige sake gepraat, maar sodra jy dit afgehandel het, kan jy verder droom van jou wonderlike dag met blomme, trourok en al daai mooi goed, met ’n geruste hart dat jou toekoms saam met jou prins/prinses verseker is.
Van troukontrakte en ’n blink toekoms, tot volgende week!
Skakel elke Woensdag om 17:30 in vir nuwe episodes van My droom-trourok op VIA (DStv-kanaal 147) en Sondae om 15:30 vir die heruitsendings.
Meer oor: diaan daniels| trou| kontrak
Plaaslike Afrikaanse TV-man 'draai by die dood om'
Bruide let op! Diaan Daniels deel wenke oor hoe om die perfekte skoene te kies
Bruide let op! Diaan Daniels deel wenke oor hoe om ’n fotograaf te kies vir jou spesiale dag
Bruide, let op! Maak so met jou hare op jou troudag
Bruide, let op! Diaan Daniels gee grimeerwenke vir jou troudag
Bruide, let op! Diaan Daniels deel jou ideale moet-doen-troulysie